Document ID: 32009D0746

KOMMISSIONENS BESLUTNING
af 9. oktober 2009
om EF-tilskud til medlemsstaternes 2009-programmer for fiskerikontrol, -inspektion og -overvågning
(meddelt under nummer K(2009) 7592)
(Kun den bulgarske, den danske, den engelske, den estiske, den finske, den franske, den græske, den italienske, den litauiske, den maltesiske, den nederlandske, den polske, den portugisiske, den rumænske, den spanske, den svenske og den tyske udgave er autentiske
(2009/746/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 21, og
ud fra følgende betragtninger:
(1)
Medlemsstaterne har sendt Kommissionen deres fiskerikontrolprogrammer for 2009 sammen med ansøgninger om EF-tilskud til udgifterne til gennemførelse af projekterne i disse programmer.
(2)
Der kan ansøges om EF-tilskud til de foranstaltninger, der er omhandlet i artikel 8, litra a), i forordning (EF) nr. 861/2006.
(3)
Ansøgninger om EF-tilskud skal være i overensstemmelse med reglerne i Kommissionens forordning (EF) nr. 391/2007 (2).
(4)
Der bør fastsættes maksimumsbeløb og satser for EF-tilskuddet inden for grænserne i artikel 15 i forordning (EF) nr. 861/2006 samt betingelser for ydelse af sådant tilskud.
(5)
For at fremme investeringer inden for Kommissionens prioriterede indsatsområder og på grund af den økonomiske krises negative indvirkning på medlemsstaternes budgetter bør der inden for grænserne i artikel 15 i forordning (EF) nr. 861/2006 fastsættes en høj medfinansieringssats for udgifter til elektroniske registrerings- og indberetningssystemer (ERIS) og fartøjsovervågningssystemer (FOS) samt til forebyggelse af ulovligt, urapporteret og ureguleret fiskeri (IUU-fiskeri).
(6)
Automatiske lokaliseringsanordninger skal opfylde kravene i Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer (3) for at være støtteberettigede.
(7)
Elektroniske registrerings- og indberetningsanordninger om bord på fiskerfartøjer skal opfylde kravene i Kommissionens forordning (EF) nr. 1077/2008 af 3. november 2008 om fastlæggelse af gennemførelsesbestemmelser til Rådets forordning (EF) nr. 1966/2006 om elektronisk registrering og indberetning af fiskerioplysninger og om teledetektionsmetoder og om ophævelse af forordning (EF) nr. 1566/2007 (4) for at være støtteberettigede.
(8)
Foranstaltningerne i denne beslutning er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET FØLGENDE BESLUTNING:
Artikel 1
Genstand
Ved denne beslutning fastsættes det, at der for 2009 kan ydes EF-tilskud til medlemsstaternes udgifter i 2009 til gennemførelse af overvågnings- og kontrolordningerne under den fælles fiskeripolitik, jf. artikel 8, litra a), i forordning (EF) nr. 861/2006. I beslutningen fastsættes også, hvor stort et EF-tilskud der kan ydes til hver medlemsstat, hvilken EF-tilskudssats der skal gælde, og hvilke betingelser der skal være opfyldt, for at der kan ydes sådant tilskud.
Artikel 2
Afvikling af uindfriede forpligtelser
Medlemsstaterne foretager alle betalinger, for hvilke der anmodes om refusion, inden den 30. juni 2013. Betalinger, som medlemsstaters har foretaget efter denne dato, er ikke refusionsberettigede. Uudnyttede budgetbevillinger i forbindelse med denne beslutning vil blive frigjort senest den 31. december 2014.
Artikel 3
Ny teknologi og it-net
1. Til anskaffelse og installation af samt teknisk bistand til computerteknologi og etablering af it-net, så dataudvekslingen i forbindelse med overvågning og kontrol af fiskeri bliver effektiv og sikker, kan der ydes et tilskud på 50 % af de støtteberettigede udgifter inden for de grænser, der er fastsat i bilag I.
2. For bilag I-udgifter i forbindelse med fartøjsovervågningssystemet (FOS), det elektroniske registrerings- og indberetningssystem (ERIS) og ulovlig, ureguleret og urapporteret fiskeri fastsættes medfinansieringssatsen omhandlet i stk. 1 til 95 %.
Artikel 4
Automatiske fartøjslokaliseringsanordninger
1. Til anskaffelse og installation om bord på fiskerfartøjer af automatiske lokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS), kan der ydes et tilskud på 95 % af de støtteberettigede udgifter inden for de grænser, der er fastsat i bilag II.
2. Tilskuddet i stk. 1 kan højst udgøre 1 500 EUR pr. fartøj.
3. Automatiske fartøjslokaliseringsanordninger skal opfylde kravene i forordning (EF) nr. 2244/2003 for at være støtteberettiget efter stk. 1.
Artikel 5
Elektroniske registrerings- og indberetningssystemer (ERIS)
Til udvikling, anskaffelse og installation af og teknisk bistand til de anordninger, der er nødvendige for ERIS, så dataudvekslingen i forbindelse med overvågning og kontrol af fiskeri bliver effektiv og sikker, kan der ydes et tilskud på 95 % af de støtteberettigede udgifter inden for de grænser, der er fastsat i bilag III.
Artikel 6
Elektroniske registrerings- og indberetningsanordninger
1. Til anskaffelse og installation om bord på fiskerfartøjer af ERIS-anordninger, der muliggør elektronisk registrering og indberetning af fiskeridata til et fiskeriovervågningscenter, kan der ydes et tilskud på højst 95 % af de støtteberettigede udgifter inden for de grænser, der er fastsat i bilag IV.
2. Tilskuddet i stk. 1 kan højst udgøre 4 500 EUR pr. fartøj, jf. dog stk. 4.
3. ERIS-anordninger skal opfylde kravene i forordning (EF) nr. 1077/2008 for at være støtteberettigede.
4. For anordninger, der kombinerer ERIS- og FOS-funktioner, og som opfylder kravene i forordning (EF) nr. 2244/2003 og (EF) nr. 1077/2008, kan tilskuddet i stk. 1 højst udgøre 6 000 EUR.
Artikel 7
Pilotprojekter
Til pilotprojekter vedrørende ny kontrolteknologi ydes der et tilskud på 95 % af de støtteberettigede udgifter inden for de grænser, der er fastsat i bilag V.
Artikel 8
Uddannelses- og udvekslingsprogrammer
Til uddannelses- og udvekslingsprogrammer for embedsmænd med ansvar for overvågnings- og kontrolopgaver inden for fiskeriet kan der ydes et tilskud på 50 % af de støtteberettigede udgifter inden for de grænser, der er fastsat i bilag VI.
Artikel 9
Inspektions- og observatørordninger på forsøgsbasis
Til inspektions- og observatørordninger på forsøgsbasis kan der ydes et tilskud på 50 % af de støtteberettigede udgifter inden for de grænser, der er fastsat i bilag VII.
Artikel 10
Vurdering af udgifter
Til indførelse af et system til vurdering af udgifter til kontrol af den fælles fiskeripolitik kan der ydes et tilskud på 50 % af de støtteberettigede udgifter inden for de grænser, der er fastsat i bilag VIII.
Artikel 11
Initiativer til bevidstgørelse om den fælles fiskeripolitiks regler
Til initiativer som fx seminarer og medieværktøjer, der skal gøre fiskere og andre aktører, såsom kontrollører, offentlige anklagere og dommere, samt den brede offentlighed mere bevidste om nødvendigheden af at bekæmpe uansvarligt og ulovligt fiskeri og om gennemførelsen af den fælles fiskeripolitiks regler kan der ydes et tilskud på 75 % af de støtteberettigede udgifter inden for de grænser, der er fastsat i bilag IX.
Artikel 12
Skibe og luftfartøjer til fiskerikontrol
1. Til anskaffelse og modernisering af skibe og luftfartøjer, som de kompetente myndigheder i medlemsstaterne anvender til kontrol og overvågning af fiskeri, kan der ydes et tilskud på 50 % af medlemsstaternes støtteberettigede udgifter inden for de grænser, der er fastsat i bilag X.
2. Tilskuddet, der er fastsat i bilag X for de enkelte medlemsstater, beregnes på basis af medlemsstaternes oplysninger om, i hvilket omfang de pågældende skibe og luftfartøjer har været anvendt til fiskerikontrol og -overvågning, udtrykt i procent af skibenes og luftfartøjernes samlede årlige aktivitet.
Artikel 13
Maksimalt EF-tilskud i alt pr. medlemsstat
De forventede maksimale udgifter pr. medlemsstat, den støtteberettigede del deraf og det maksimale EF-tilskud pr. medlemsstat til de foranstaltninger, der er omhandlet i artikel 3-12, er som følger:
(EUR)
Medlemsstat
Forventede udgifter til det nationale fiskerikontrolprogram
Støtteberettigede udgifter efter denne beslutning
EF-tilskud
Belgien
805 000
805 000
764 750
Bulgarien
352 000
362 000
282 250
Danmark
1 945 552
1 945 552
1 667 139
Tyskland
222 000
278 000
220 000
Estland
706 000
706 000
645 500
Irland
120 000
90 000
45 000
Grækenland
16 867 000
8 928 000
4 735 400
Spanien
17 218 103
14 772 123
8 190 517
Frankrig
2 631 500
2 333 000
1 049 750
Italien
19 589 925
6 361 340
3 273 170
Litauen
407 900
407 900
378 300
Malta
1 003 475
1 003 475
922 127
Nederlandene
3 145 000
2 750 000
2 560 750
Polen
497 713
468 713
416 479
Portugal
783 500
759 250
629 038
Rumænien
80 000
80 000
62 500
Finland
920 000
820 000
659 750
Sverige
1 715 000
1 715 000
1 541 750
Det Forenede Kongerige
4 309 798
3 601 555
2 055 830
I alt
73 319 466
48 186 908
30 100 000
Artikel 14
Adressater
Denne beslutning er rettet til Kongeriget Belgien, Republikken Bulgarien, Kongeriget Danmark, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Litauen, Republikken Malta, Kongeriget Nederlandene, Republikken Polen, Den Portugisiske Republik, Rumænien, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 9. oktober 2009.

Labels: 12
11
15
6